Diari Oficial de la Generalitat Valenciana


Sumari del DOGV 1198, del 07-12-1989 (1989/815918)

ORDRE de 8 de novembre de 1989, de la Conselleria d'Economia i Hisenda, sobre tramitació anticipada d'expedients despesa.
-------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/11/08/(2)/dof/vci/html**

### Dades del document

Número de DOGV
:   1198

Data del DOGV
:   07-12-1989

Secció del DOGV
:   DISPOSICIONS GENERALS

Número del document
:   1989/815918


Data del document
:   08-11-1989

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 8 de novembre de 1989, de la Conselleria d'Economia i Hisenda, sobre tramitació anticipada d'expedients de despesa.  
Regular la possibilitat de tramitació anticipada dels diversos expedients administratius de contractació ha d'impulsar una sèrie d'actuacions que per anticipar la producció normal constitueix agilitzar el servei, a més d'una garantia en permetre ponderar els principis bàsics de la contractació administrativa.  
Aquesta Ordre persegueix l?obtenció d'aquests objectius i per això  
ORDENE:  
Article primer  
Els expedients de contractació que hagen de generar obligació per a la Hisenda de la Generalitat podran iniciar-se en l?exercici pressupostari immediatament anterior a aquell en què es materialitze la contraprestació.  
Igualment, la tramitació dels contractes esmentats podrà anticipar-se en els casos de pròrroga pressupostària a que fa referència l'article 26 de la Llei 4/1984, de 13 de juny i per a aquells crèdits a què no efecte la pròrroga.  
Article segon  
La tramitació anticipada podrà afectar tant el contracte d'obres com el de subministraments, i també els contractes de prestació de serveis i d?assistència.  
També es podran tramitar anticipadament expedients de despesa de subvencions amb càrrec al capítol IV i VII, sempre que l'autorització de la despesa i de la contracció de l?obligació es demore fins a l'aprovació del crèdit que haurà d'emparar l?expedient esmentat.  
Article tercer  
En la tramitació anticipada d?expedients de despesa es podrà arribar fins al moment immediat anterior a l?inici del sistema d'adjudicació corresponent, sempre que es faça constar, en els plecs de clàusules administratives particulars o de bases corresponents, la circumstància que la despesa que es projecta queda condicionada a l?existència de crèdit adequat i suficient.  
Consegüentment, es demanaran els informes jurídics al plec de clàusules i de supervisió del projecte corresponent, si és el cas. Igualment l'autoritat corresponent autoritzarà la despesa i realitzarà el tràmit de fiscalització prèvia limitada que, si és conforme, s'emetrà condicionada a l?existència de crèdit. La Intervenció Delegada registrarà l?expedient de la forma que a l?efecte dicte la Intervenció General i tornarà les actuacions a l?oficina gestora corresponent.  
Article quart  
Tots els actes de tràmits dictats en els expedients de despeses regulades per aquesta Ordre s'entendran condicionats al fet que, en dictar-se l?acord d'autorització d'aquestes despeses, subsistiran les mateixes circumstàncies de fet i de dret existents en el moment en què foren produïts aquells actes.  
Article cinqué  
Una vegada iniciat el nou exercici i si no existeix cap impediment per a proseguir en la tramitació dels expedients de referència, els Serveis de Gestió que hauran realitzat la proposta formularan una diligència on es farà constar que les actuacions practicades conserven plenament la seua validesa, per subsistir les circumstàncies de fet i de dret que motivaren, al seu moment, la proposta esmentada.  
Es formularan les propostes de document comptable que pertoquen i la Intervenció Delegada anotarà en el registre a què es refereix l'article 3 la prosecució de l?expedient.  
Disposició final;  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 8 de novembre de 1989.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI